Introducere Termenul de “stress” a căpătat în ultimele decenii o extensie semnificativă, chiar spectaculară, ajungînd a explica apariţia/agravarea a o serie întreagă de afecţiuni psihice sau somatice, izolate sau congruente. Acest fapt, de altfel cu rădăcini în realitatea imediată, trimite cercetătorul sau chiar pe cel profan în materie – la întrebarea legitimă : există mecanisme , tehnici de a face faţă stressului, şi dacă da, cum anume funcţionează ele, cum pot fi optimizate, în aşa fel încît agenţii stressori – în mare parte inevitabili – să nu acţioneze necontrolat, haotic asupra noastră ? Răspunsul la această întrebare a fost dat în principal de două categorii de cercetători, unii care văd aceste lucruri prin perspectiva psihologiei cognitive, alţii – discipoli ai diverselor curente psihanalitice. A.Perspectiva cognitivistă După Lazarus şi Folkman (1984), termenul de stress desemnează o “relaţie particulară între persoană şi mediu, în care persoana evaluează mediul ca impunînd solicitări care exced resursele proprii şi ameninţă starea sa de bine, evaluare ce determină declanşarea unor procese de coping, respectiv răspunsuri cognitive, afective şi comportamentale la feed-back-urile primite”. Această definiţie aduce în prim-plan cîteva atribute definitorii pentru relaţia persoanăagent stressor, acesta din urmă văzut ca “factor fizic, chimic, emoţional,(şi biologic, n.n.), ce produce tensiune corporală sau mintală” (Webster New Collegiate Dictionary, 1989), din care cel mai reprezentativ este termenul de “coping”. 1 1.Coping : caracteristici generale 1.1. Definiţie, structură Copingul desemnează un “efort cognitiv şi comportamental de a reduce, stăpîni sau tolera solicitările interne sau externe care depăşesc resursele personale” (Lazarus şi Folkman, ibid.). Analiza acestei definiţii pune în evidenţă o caracteristică esenţială : copingul este ilustrarea faptului că stressul emerge numai din relaţia dintre subiect şi situaţie, fiind de neconceput în afara triadei acţiune-cogniţie-comportament dizadaptativ. Definiţia de mai sus este oarecum restrictivă, în raport cu noţiunea mai largă de “strategii adaptative”, care ar include şi mecanismele defensive de sorginte inconştientă, nesupuse controlului voluntar. În ce priveşte caracteristicile copingului, paradigma cognitivistă porneşte de la cel puţin două premize esenţiale : 1) copingul presupune efort conştient, îndreptat asupra modului în care situaţia stressantă este percepută, prelucrată, stocată ; 2) copingul presupune o anumită procesualitate, etapizare, ce se concretizează în : a) anticiparea situaţiei (evaluarea costului confruntării) ; b) confruntarea propriu-zisă şi redefinirea situaţiei prin prisma confruntării ; c) analiza semnificaţiei personale a situaţiei post-confruntare. Există o anumită ierarhie la nivelul structurii copingului : copingul de tip cognitiv intervine atunci cînd strategiile comportamentale uzuale devin ineficiente, prea costisitoare, atunci cînd posibilităţile de intervenţie concretă în mediu sunt limitate, sau cînd timpul necesar unei asemenea intervenţii este prea scurt. Distorsiunile în prelucrarea informaţiei, redefinirea situaţiei stressante în termeni convenabili, capătă, în viziune cognitivistă, o înaltă valoare adaptativă, deşi se poate întîmpla ca, uneori, să existe un dezacord între ceea ce stabileşte subiectul “ameninţat” în forul său interior şi exigenţele sarcinii. 2 Percepute din afară uneori ca mecanisme de “autoînşelare”, tehnicile de coping de acest tip sunt frecvent întîlnite în clinică. Supra-estimarea şanselor de vindecare şi minimalizarea simptomelor ce anunţă un prognostic prost (ex. scăderea accentuată în greutate la un bolnav neoplazic, etc.) sau optimismul nejustificat, denumite generic “iluzii pozitive” (Taylor şi Brown, 1994) ar avea o certă contribuţie modulatoare în relaţia cu stressul produs de boală. Nu de puţine ori, un şir de evaluări/distorsiuni de acest tip, pot fi urmate de reevaluări ce nu se mai adresează situaţiei iniţiale, ci celei imaginate, construite mental de bolnav. Acest fenomen atinge un apogeu în cazul constituirii anumitor boli psihice, şi explică depărtarea tot mai accentuată de realitate a acestor pacienţi (ex. mecanisme defensive de tip proiectiv, aplicate neselectiv, mai ales pe un tip de personalitate dizarmonic, ca cel paranoid ) ; îl întîlnim însă şi în diverse boli somatice, cu impact psihologic real, situaţie în care se poate ajunge la hipocomplianţă şi agravarea prognosticului iniţial. În practică, chiar şi aplicarea exclusivă şi neselectivă a unei singure tehnici adaptative, duce în mod inevitabil la dizadaptare şi rupere de realitate. Atribute esenţiale ale mecanismelor cognitive de coping la o persoană sănătoasă l-ar reprezenta aşadar flexibilitatea şi adecvarea. Orientarea teleologică (spre scop) a mecanismelor de coping nu trebuie să prevaleze în principiu asupra flexibilităţii. 1.2.Natura copingului În legătură cu natura copingului, acest aspect rămîne controversat în literatură. Unii autori (Miller, 1987, Carver şi colab., 1989, etc.) concep copingul ca pe o predispoziţie stabilă, sau ca pe o trăsătură de personalitate. Alţii (Lazarus şi Folkman, 1984, Miclea, 1997, Băban, 1998) îl văd ca pe un proces evolutiv , inclusiv în plan ontogenetic.Cea dea 2-a variantă este cea care cîştigă vizibil teren astăzi, inclusiv pentru că susţine mai bine flexibilitatea. 3 1.3.Forme de coping Se delimitează o clasificare clasică (Lazarus şi colab., 1984, 1987) în coping centrat pe problemă şi coping centrat pe emoţie. Prima variantă, numită şi coping direct, este direcţionată pe analiza, rezolvarea, sau, dacă nu este posibil, minimalizarea situaţiei stressante.Ea ar cuprinde , în principal, strategiile de acceptare a confruntării cu agentul stressor. Cea de-a 2-a (coping indirect) se centrează pe persoană, pe (in)capacitatea ei de a face faţă stressului, şi cuprinde inclusiv modalităţi paleative sau de autoînşelare, prin care o confruntare decisivă cu agentul stressor este adesea amînată “sine die” sau chiar nu are loc. Alţi autori concep copingul într-o manieră mult mai neomogenă, în esenţă multifactorială. Spre exemplu, Stone şi Neale (1984) îl văd ca fiind determinat de 8 factori (catharsis, suport social, acceptare, acţiune directă, distragere, redefinirea situaţiei, relaxare, sentimente religioase), şi înşişi Folkman şi Lazarus procedează, în 1985, la o diversificare a structurii copingului (8 factori : confruntare, distanţare, autocontrol, căutarea suportului social, asumarea responsabilităţii, evadare-evitare, planificarea rezolvării problemei, reevaluare pozitivă). Revenind la clasificarea iniţială, să remarcăm inter-relaţia între cele două tipuri de coping, ele susţinîndu-se şi potenţîndu-se reciproc : copingul centrat pe emoţie crează condiţiile pentru soluţionarea în condiţii mai bune a problemei (tensiunea ergică scade), iar copingul centrat pe problemă reduce distressul emoţional, printr-o evaluare mai realistă, decentrată de sentimentul neputinţei. Există o legătură, atît de filiaţie conceptuală, cît şi obiectivă, între strategiile de coping (văzute din perspectivă cognitivistă) şi diversele scheme cognitive mai generale ale persoanei, care reflectă “modul de selecţie, păstrare, interpretare a informaţiei, din şi în experienţele trăite” (Băban, 1998), chiar şi independent de prezenţa stressului. Mai reprezentative ne apar aceste legături în cazul locusului de control, autoeficacităţii, robusteţei. 4 2.Trăsături imunogene de personalitate , implicate în coping 2.1.Locus de control Termenul de “locus de control” a fost lansat de Rotter (1966) şi desemnează “modul în care o persoană îşi explică succesul sau eşecul, prin cauze de tip intern sau extern,controlabile sau necontrolabile”. Locusul de control intern (LCI) reprezintă convingerea că responsabilitatea pentru eşec , respectiv meritul pentru succes stau în defectele, erorile, respectiv în aptitudinile şi calităţile persoanei respective, şi au o prea mică legătură cu întîmplarea sau factori de presiune din afară, în timp ce locusul de control extern (LCE) se referă la convingerea că sursa evenimentelor (pozitive sau negative ) se găseşte în soartă, destin sau puterea altora. Dincolo de apropierea evidentă care se poate face între categorii ca LCE-proiecţie, sau LCI-strategii de tip combativ (“luptă”) , unii autori încearcă a stabili o legătură între tipul de LC şi eficienţa copingului. Astfel, LCI ar fi protector în stressul psihic acut şi cronic (Cohen, Edwards, 1989 ; Rotter, 1966), prin receptivitatea crescută a persoanei la informaţiile din mediu cu valoare adaptativă, prin rezistenţa la presiunile externe, ca şi prin gradul crescut de angajare în situaţie. Antonovsky (cit.de Băban, 1998) consideră că LCI manifestat prin responsabilitate (asumarea răspunderii pentru succes, dar şi pentru eşec) ar reprezenta un factor favorizant pentru sanogeneză..Alţi autori susţin, în consens, că LCE ar fi asociat cu o proporţie mai mare de insatisfacţii, şi cu o predispoziţie netă spre anxietate şi depresie (Sarason şi colab., 1978). Totuşi aceste concluzii au un anumit grad de relativitate, în măsura în care : a) LC are totuşi o evoluţie individuală cu vîrsta (în general de la LCI spre LCE); b) uneori LCI este asociat cu sentimente crescute de culpabilitate, iar LCE – cu o anumită detaşare de consecinţele situaţiei stressante (“externalitate defensivă”) ; c) există o variabilitate transculturală a LC, care vine din normele de presiune culturală şi socială specifice unui anumit tip de societate (ex. LCI (exprimabil în autonomie timpurie, independenţă, responsabilitate) şi strategiile agresive de coping sunt încurajate în societăţile moderne de tip occidental, iar LCE şi strategiile pasive, de tip “Capul plecat sabia nu-l taie” sau “Ce ţi-e scris, în frunte ţi-e pus”, în societăţile de tip tradiţional). 5 2.2.Autoeficacitatea şi robusteţea Autoeficacitatea (AE) reprezintă “convingerea unei persoane în capacităţile sale de a-şi mobiliza resursele cognitive şi motivaţionale, necesare pentru îndeplinirea cu succes a sarcinilor date”(Băban,1998). - AE crescută este asociată cu o motivaţie mai înaltă şi cu o centrare pe problemă mai accentuată şi mai productivă (subiectul îşi concentrează atenţia pe analiza şi găsirea de soluţii). - AE scăzută este, în contrast, asociată cu atribuirea insucceselor unor cauze ce ţin de propria incompetenţă, teama de insucces, iar în plan clinic prin predispoziţia netă la : anxietate (prin perceperea ineficienţei resurselor de coping) ; depresie (rezultă din autocritica exagerată, fixarea de scopuri prea înalte). Este documentată, de asemenea, o relaţie de directă proporţionalitate între AE şi funcţionarea optimă a sistemului imun, în special a celulelor T, subpopulaţia NK (autori cit.de Iamandescu, 1996). Robusteţea (hardiness – engl., andurance – fr.) este o variabilă individuală ilustrativă pentru rezistenţa la stressul psihic, sau , altfel spus, pentru eficienţa mecanismelor de coping. Trei componente definesc această dispoziţie de personalitate : LCI (convingerea că evenimentele pot fi controlate şi influenţate, datorită capacităţilor şi aptitudinilor subiectului) ; angajarea şi persistenţa în scopul propus ; percepţia schimbărilor de viaţă ca fiind normale (sau chiar ca pe nişte provocări(“challenges”),şi nu ca pe nişte fatalităţi. 6 3.Limitele teoriilor cognitive asupra copingului În principal, cei care susţin limitele teoriei cognitive (psihanalişti, psihiatri, dar şi unii medici somaticieni) se prevalează de incompatibilitatea între noţiuni ca prelucrare informaţională, restructurare cognitivă conştientă, etc., şi posibila evoluţie subterană a unui agent stressor (uneori strict la nivel inconştient) , sau de evoluţia sa brutală, ce nu lasă timp suficient mecanismelor de filtrare şi adaptare conştientă să acţioneze. Iamandescu (1993) consideră că toţi agenţii stressori (fizici, chimici, biologici), induc , în ultimă instanţă, un stress psihic “secundar”.Este evocat efectul stressor jucat de stimuli afectogeni puternici (ex.dezgustul violent sau emoţia brutală la vederea unui accident), ca şi stressul psihic instalat în cursul efectuării unei acţiuni cu rezonanţă afectivă plăcută pentru subiect , ce generează insidios o “stare de oboseală, cu atributele stressului”. După Shaffer (1982), citat de L.Alexandrescu (1997), agenţii stressori silenţioşi , insidioşi “pot declanşa SGA (sindromul general de adaptare – n.n.) direct, fără o evaluare cognitivă conştientizabilă”, iar agenţi “inevitabili” (ca poluarea atmosferică, zgomotul stradal continuu, etc.) sunt procesaţi automat, fără implicarea proceselor cognitive superioare. Acestor puncte de vedere li se opun alţi autori, care, sprijinindu-se şi pe cercetări anterioare (studiul subcepţiei, analiza apărării perceptive, învăţarea implicită (inconştientă) a gramaticilor artificiale) postulează imaginea unui inconştient cognitiv (Miclea, 1997) , ce depăşeşte cu mult clasicul conţinut “cald , umed , primitiv şi iraţional” (ibid.) al inconştientului freudian. Inconştientul cognitiv ar avea certe proprietăţi informaţionale şi adaptative. Această controversă, între punctul de vedere psihiatric – psihanalitic , şi cel al psihologiei cognitive , este încă departe de a fi rezolvată. B.Perspectiva psihanalitică Tradiţia psihanalitică asupra mecanismelor de apărare situează conflictul id(sine)  ego, ca tip de conflict primar, sursă a majorităţii mecanismelor defensive. Ego-ul, supus “principiului realităţii”, încearcă compromisul optim, reconcilierea între tendinţele de sens contrar ale sinelui şi supra-ego-ului, supuse exclusiv “principiului plăcerii”, respectiv “datoriei”. 7 Această reconciliere se poate realiza într-o manieră mai mult sau mai puţin adaptativă, funcţie şi de gradul de maturizare a mecanismelor defensive. Ierarhizarea mecanismelor defensive este, din punctul de vedere psihanalitic, un fapt real, la un pol situîndu-se mecanismele cu un potenţial înalt patogen, “imature”, ce blochează energia instinctuală, creînd implicit premizele pentru acumularea tensiunii interne (ca de ex. negarea, represia), iar la celălalt pol, cele mature, “superioare”, ca intelectualizarea şi sublimarea. CITEVA IMPORTANTE MECANISME DEFENSIVE INCONSTIENTE MECANISM 1.NEGAREA CONŢINUTUL MECANISMULUI DESPRINDEREA, DIN CARACTERISTICILE POTENŢIAL NOCIVE ALE UNOR AGENŢI STRESSORI, A CELOR ACCEPTABILE SAU MAI UŞOR CONTRACARABILE ; UNEI DORINŢE INCONŞTIENTE I SE REFUZĂ, CU AJUTORUL NEGĂRII, INTRAREA ÎN CÎMPUL CONŞTIINŢEI SUBIECTULUI DEGHIZATĂ) SUBIECTUL ATRIBUIE ALTCUIVA – DORINŢE , TENDINŢE PE CARE NU LE RECUNOAŞTE CA FIIND ALE SALE ; ALTE FORME DE MANIFESTARE : ASIMILAREA DE CĂTRE SUBIECT A UNEI PERSOANE CU O ALTA (EX. :TRANSFERUL DIN PSIHANALIZĂ), IDENTIFICAREA SUBIECTULUI CU ALTE PERSOANE SAU CU (NU O RECUNOAŞTE ÎNTR-O CA APARŢINÎNDU-I, SAU O RECUNOAŞTE FORMĂ 2.PROIECŢIA 3.COMUTAREA CREAŢIA SA ENERGIA SUBIECTULUI ESTE DETURNATA DE LA SCOPURI INTANGIBILE, REPROBABILE, ANTISOCIALE, SPRE SCOPURI 4.REFULAREA TANGIBILE (± CU UTILITATE SOCIALA : SUBLIMARE) TRIMITEREA SI MENTINEREA IN INCONSTIENT DE GINDURI, IMAGINI, AMINTIRI, TRAIRI REPROBABILE, PENIBILE, 8 ANTISOCIALE, PSIHOTRAUMATIZANTE ; ARE CARACTER DE APARARE TEMPORARA, DEOARECE CONTINUTURILE REFULATE EXERCITA O PRESIUNE PERMANENTA ASUPRA CONSTIINTEI, TINZIND SA IASA LA SUPRAFATA INTR-O 5.REGRESIA MANIERA SIMBOLICA (VISE , ACTE RATATE, LAPSUSURI , SAU (PATOLOGIC) – CA SIMPTOME PSIHICE). REINTOARCEREA LA ETAPE ANTERIOARE ALE DEZVOLTARII SUBIECTULUI 6.FORMAŢIA REACŢIONALĂ (ETAPE LEGATE DE EXPERIENTE MAI AGREABILE SI SATISFACTII MAI MARI), PRODUSA MAI ALES IN CONDITII DE FRUSTRARE REALA SAU IMAGINARA. INVESTIREA IN DIFERITE OBIECTE – DE SENTIMENTE DE SENS OPUS UNEI DORINTE REFULATE, SI COMPORTAMENTE INVERSE CELOR CARE CORESPUND DORINTEI REFULATE. 7.INTELECTUALIZAREA EPUIZAREA, ÎN PROCESUL ANALITIC, AL CONŢINUTULUI PSIHOTRAUMATIZANT AL UNEI SITUAŢII DE VIAŢĂ Criticii paradigmei psihanalitice subliniază insuficienta operabilitate şi putere de generalizare a acesteia: mecanismele defensive, în viziune psihanalitică, ar fi îndreptate majoritar spre blocarea pulsiunilor instinc-tuale interne (şi mai puţin înspre afară), ca moment de apariţie sunt post-afective(se declanşează doar după ce a intervenit “anxietatea de semnal”, cînd “pulsiunile instinctuale ameninţă să inunde Ego-ul” (Miclea,1997). În viziunea acestor autori, demersul acestor mecanisme este adesea distorsionant în finalitate (nu facilitează uneori decît adaptarea de moment, iar alteori este chiar generator de simptome). În plus, se aduc critici care ţin de însăşi esenţa teoriei psihanalitice : operarea implicită cu constelaţii şi mecanisme psihice inconştiente, deci nedemonstrabile. Reţinem, la acest punct (în ce priveşte mecanismele adaptative în faţa stressului psihic) – predilecţia pentru folosirea termenului de “coping”, de către cognitivişti, faţă de termenul “mecanisme defensive”, mai uzitat de orientarea psihanalitică, care corespund tendinţei de a 9 alătura termenul de “coping” mecanismelor conştientizate, iar pe cel de “mecanisme defensive” – celor subconştiente sau inconştiente. Principalele deosebiri între cele două curente, în ce priveşte mecanismele adaptative faţă de stress, sunt sintetizate în tabelul 2 : COMPARAREA MECANISMELOR DE COPING CU CELE DEFENSIVE (A.Băban,1998) MECANISME DE COPING -procese (sub)conştiente -produse în contact cu realitatea ; -permit confruntarea cu realitatea ; MECANISME DEFENSIVE -procese inconştiente ; -produse la interfaţa ego-id ; -distorsionează (mai mult decît cele de coping) realitatea ; -implică scop şi perspectivă (sunt orientate -orientate predominant spre trecut; spre prezent şi/sau viitor); -au (necesită) flexibilitate ; -permit exprimarea afectivă ; -preced sau succed reacţiei de stress; -sunt orientate spre interior sau exterior; -au eficienţă situaţională. -orientate spre blocarea pulsiunilor instinctuale interne ; -au organizare ierarhică : mature vs. imature. -implică automatisme, sunt rigide ; -blochează exprimarea afectivă ; -sunt procese post-afective ; 10 Concluzie În cele mai numeroase cazuri se pune problema educării subiectului în direcţia însuşirii unui nou stil de viaţă, şi înarmarea sa cu mijloacele necesare pentru a accede şi a se menţine la acest palier. Pentru realizarea acestui obiectiv, consecutiv identificării mecanismelor dizadaptative (inclusiv a dinamicii acestora), se poate trece la o formă de psihoterapie adecvată necesităţilor şi posibilităţilor pacientului. Cîteva orientări în această direcţie ar merita menţionate (după Holdevici, 1996) : psihoterapia experienţială : consideră omul ca pe o entitate activă, autoafirmativă, cu un potenţial latent cert. Nu se urmăreşte neapărat strict vindecarea simptomelor actuale, ci perfecţionarea, atingerea unui nivel superior de conştiinţă, accentuîndu-se pe contextul de viaţă în care are loc psihoterapia, pe raportul de simetrie (egalitate) între psihoterapeut şi client. Prin tehnici de exprimare liberă a Eului (dramatice, de imaginaţie dirijată, etc.) se crează premizele pentru saltul de la folosirea exhaustivă , stabilă, rigidă a cîtorva strategii – la multiplicarea acestora şi la flexibilizarea utilizării lor ; psihoterapia cognitiv-comportamentală : pune accentul pe formularea problemei în termeni clari, şi pe elaborarea unor strategii comportamentale la îndemîna pacientului, de a face faţă situaţiei. Accentul se deplasează de la insurmontabilitatea aparentă a problemei, spre raţionaliza-re, experimentare (inclusiv mentală), relaxare, fiind extrem de eficientă în tulburări de tip anxios sau obsesivo-fobic ; psihoterapia scurtă, centrată pe obiectiv : vizează clarificarea scopurilor pacientului, deplasarea centrului de greutate al discuţiei dinspre problemă spre soluţie (pornindu-se de la aşa-zisele “excepţii pozitive” din viaţa pacientului), evidenţierea progreselor (chiar minime) ale pacientului, încurajarea acestuia în direcţia asumării de responsabilităţi şi acţiuni independente ; 11 - analiza tranzacţională : se porneşte de la premiza multiplicităţii stărilor Egoului, în fiecare persoană coexistînd stările de “părinte”, “adult” şi “copil”, fie în latenţă, fie activ. Trecerea la terapie este precedată de analiza stărilor Egoului şi de alcătuirea unei egograme. Analiza relaţiilor interpersonale şi tentativa de restructura-re comportamentală implică analiza dinamicii stărilor Eului şi modificarea scenariilor de viaţă. Acest obiectiv poate fi realizat şi cu ajutorul hipnozei, în vederea obţinerii regresiei de vîrstă, necesară acestor schimbări. psihoterapia de grup : facilitează (funcţie şi de dezirabilitatea subiectului în grup), apariţia sentimentelor de acceptare şi de creştere a încrederii în sine, deplasarea comportamentului de la orientarea spre trecut – la cea spre viitor, deplasarea gîndirii de la orientarea spre simptom la orientarea spre Eu, perceperea mai fină şi mai diferenţiată a realităţii. - Toate aceste forme de psihoterapie, alături de psihanaliză, şi fără a epuiza paleta extrem de largă de psihoterapii , au vocaţie adaptativă, în primul rînd prin restructurarea mecanismelor de coping, dar şi prin creşterea disponibilităţii generale a subiectului la autocunoaştere şi autoformare. Utilizarea lor reprezintă un aport extrem de valoros în remodelarea unor comportamente nocive pentru sănătate, ele valorizînd suplimentar colaborarea cu psihologul, şi optimizînd intervenţia terapeutică. 12 BIBLIOGRAFIE 1.ALEXANDRESCU, L. –(1997) “Stressul psihic – concepte generale” , în Rev. Română de Sănătate Mintală, 6, 6-10. 2.BĂBAN, ADRIANA – (1998) “Stress şi personalitate”, Presa Universitară Clujeană, 43-70, 89-98 3.CARVER, S., SCHEIER M., WEINTRAUB, J.- (1989) “Assessing coping strategies : a theoretically based approach. Journal of Personality and Social Psychology, 1, 184-195. 4.COHEN, S., EDWARDS, J.R. – (1989) “Personality characteristics as moderators of the relationship between stress and disorder”, în R.W.Neufeld (ed.) – “Advances in the investigation of psychological stress”, J.Wiley & Sons, Chicester. 5.FOLKMAN, S., LAZARUS, R.S. – (1985) “If it changes, it must be a process; study of emotion and coping , during three stage of college examination” , Journal of Personality and Social Psychology, 48, 150-170. 6.HOLDEVICI, IRINA – (1996) “Elemente de psihoterapie”, Ed.ALL, Bucureşti. 7.IAMANDESCU, Bucureşti. I.B. – (1993) “Stressul psihic şi bolile interne”, Ed.ALL, 8.IONESCU, G. – (1990) “Psihoterapie”, Ed.Ştiinţifică, Bucureşti. 9.LAZARUS, R.S., FOLKMAN, S.- (1984) “Stress, Appraisal and Publishing Company, New York. Coping”, Springer 13 10.LAZARUS, R.S., FOLKMAN, S.- (1987) “Transactional Theory and Research on emotions and coping”, European Journal of Personality, 1, 141-169. 11.MICLEA, M.- (1997) “Stress şi apărare psihică”, Presa Universitară Clujeană, 4-43. 12.SHAFFER, M.- (1982) “Life after Stress”, Plenum Press, New York. 13.STONE, A., NEALE, J.- (1984) “New measure of daily coping :development preliminary results” , Journal of Personality and Social Psychology, 46, 892-906. and 14 